Valerij Brumel
Store norske leksikon,Sport og spill,Friidrett,Hopp
Valerij Brumel var en sovjetisk (russisk) friidrettsutøver som konkurrerte innen høydehopp. Han var verdens ledende høydehopper på starten av 1960-tallet og regnes som en av de beste gjennom tidene i øvelsen.
Brumel ble olympisk mester i høydehopp i Tokyo i 1964 og tok OL-sølv i Roma i 1960. Han ble europamester i Beograd i 1962. Brumel satte verdensrekord i 1961 og forbedret den seks ganger, fra 2,23 til 2,28 meter i perioden 1961 til 1963. Hans siste verdensrekord ble ikke slått før i 1971.Et benbrudd under en motorsykkelulykke satte i 1965 en stopper for hans videre karriere som høydehopper. Etter at han måtte legge opp ble han forfatter og skuespiller. Les mer i Store norske leksikon friidrett høydehopp utvikling av verdensrekordene i friidrett